laion/Wikipedia-Exotic huggingface dataset:
মিনেসোটা ইউনাইটেড ফুটবল ক্লাব

মিনেসোটা ইউনাইটেড ফুটবল ক্লাব (ইংরেজি: Minnesota United FC; সাধারণত মিনেসোটা ইউনাইটেড এফসি এবং সংক্ষেপে মিনেসোটা ইউনাইটেড নামে পরিচিত) হচ্ছে মিনেসোটা ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৫ সালের ২৫শে মার্চ তারিখে প্রতিষ্ঠিত হয়েছে। ১৯,৪০০ ধারণক্ষমতাবিশিষ্ট আলিয়ানৎস ফিল্ডে দ্য লুনস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় অ্যাড্রিয়ান হিথ এবং সভাপতির দায়িত্ব পালন করছেন উইলিয়াম ডব্লিউ. ম্যাকগুইর। বর্তমানে মার্কিন মধ্যমাঠের খেলোয়াড় উইল ট্র্যাপ এই ক্লাবের অধিনায়কের দায়িত্ব পালন করছেন। মাইকেল বক্সাল, ব্রেন্ট কালম্যান, হাসানি ডটসন, দারউইন কিন্তেরো এবং রবিন লদের মতো খেলোয়াড়গণ মিনেসোটা ইউনাইটেডের জার্সি গায়ে মাঠ কাঁপিয়েছেন। ২০১৭ মৌসুমে মিনেসোটা ইউনাইটেড প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১৭ সালের সালের ৪ঠা মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে অ্যাড্রিয়ান হিথের অধীনে মিনেসোটা ইউনাইটেড পোর্টল্যান্ড টিম্বার্সের কাছে ৫–১ গোলের ব্যবধানে পরাজিত হয়েছিল। ২০১৭ মেজর লিগ সকারে মিনেসোটা ইউনাইটেড ১০টি জয় এবং ৬টি ড্রয়ে সর্বমোট ৩৬ পয়েন্ট অর্জন করে সামগ্রিক পয়েন্ট তালিকায় ১৯তম স্থান অর্জন করেছিল, যেখানে ক্রিস্টিয়ান রামিরেজ ১৪টি গোল করে লিগে মিনেসোটা ইউনাইটেডের হয়ে সর্বোচ্চ গোলদাতা হয়েছিলেন। https://www.mnufc.com/stadium https://www.mlssoccer.com/clubs/minnesota-united-fc/ https://www.transfermarkt.com/minnesota-united-fc/stadion/verein/56089 https://www.transfermarkt.com/minnesota-united-fc/startseite/verein/56089 http://www.mnufc.com/players https://www.worldfootball.net/teams/minnesota-united-fc/2024/2/ https://www.worldfootball.net/report/major-league-soccer-2017-portland-timbers-minnesota-united-fc/ https://www.worldfootball.net/schedule/usa-major-league-soccer-2017-spieltag/8/ https://www.mlssoccer.com/standings/supporters-shield/#season=2017&live=true উইকিমিডিয়া কমন্সে মিনেসোটা ইউনাইটেড ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মেজর লিগ সকারে মিনেসোটা ইউনাইটেড ফুটবল ক্লাব (ইংরেজি)
ইতালিয়ান-থাই ডেভেলপমেন্ট

ইতালিয়ান-থাই ডেভেলপমেন্ট পাবলিক কোম্পানি লিমিটেড (থাই: บริษัท อิตาเลียนไทย ดีเวล๊อปเมนต์ จำกัด (มหาชน)) ১৫ আগস্ট ১৯৫৮ সালে "ইতালিয়ান-থাই কর্পোরেশন কোম্পানি লিমিটেড" হিসেবে এর প্রতিষ্ঠাতা অধ্যাপক চাইযুধ কর্ণসুতা ও জনাব জর্জিও বার্লিঙ্গিয়েরি দ্বারা গঠিত হয়েছিল। তাদের উদ্দেশ্য ছিল একটি থাই নির্মাণ কোম্পানি প্রতিষ্ঠা করা।কোম্পানিটি ২৪ মার্চ ১৯৯৪ সালে একটি সীমিত পাবলিক কোম্পানি হিসেবে নিবন্ধিত হয় ও ৯ আগস্ট ১৯৯৪ সালে থাইল্যান্ডের স্টক এক্সচেঞ্জে আইটিডি প্রতীক সহ তালিকাভুক্ত হয়। ২০১৬ সাল অনুযায়ী ডাক্তার অধ্যাপক কৃসোর্ন জিত্তোর্নত্রুম এর চেয়ারম্যান ছিলেন। এর পরিচালক ও সভাপতি ছিলেন অধ্যাপক প্রেমচাই কর্ণসুতা। ২০১৬ সালে একত্রিত রাজস্ব (কোম্পানি ও সহায়ক) ছিল ฿৪৮,৩৮৯ মিলিয়ন। প্রকৃত মুনাফা ছিল (ঋণাত্মক) -৪৮,৩৮৯ মিলিয়ন বায়। মোট সম্পদ ছিল ৭৮,১২০ মিলিয়ন বাত। ইতালিয়ান–থাই ডেভেলপমেন্ট পিসিএল হল ইতালথাই গ্রুপের মাতৃ কোম্পানি, যদিও ইতালথাই ব্যবস্থাপনা জোর দিয়ে বলে যে "ইতালথাই গ্রুপের ব্যবস্থাপনা ও এর সহযোগী সংস্থাগুলোর সাথে ইতালিয়ান-থাই ডেভেলপমেন্টের সাথে কোন সম্পর্ক নেই"। ইতালথাই ব্যক্তিগত মালিকানাধীন একটি গ্রুপ ইতালিয়ানয-থাই ডেভেলপমেন্ট পিসিএলের সাথে সংযুক্ত ব্যবসায় প্রতিষ্ঠান। এর ব্যবসাগুলো হল নির্মাণ সরঞ্জাম, নির্মাণকাজ, হসপিটালিটি, ও লাইফস্টাইল। গ্রুপটি এশিয়া প্যাসিফিক জুড়ে সাতটি দেশে ৫,০০০ এরও বেশি কর্মী নিয়োগ করেছে। "2016 Annual Report" (পিডিএফ)। Italian-Thai Development Public Company Limited। ১০ ফেব্রুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  Thaitrakulpanich, Asaree (৯ ফেব্রুয়ারি ২০১৮)। "FOREST RANGER: POACHER PREMCHAI OFFERED BRIBE"। Khaosod English। সংগ্রহের তারিখ ৯ ফেব্রুয়ারি ২০১৮।  "Construction Equipment Business"। ITALTHAI Group। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Construction Businesses"। ITALTHAI Group। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Hospitality Group"। ITALTHAI Group। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Lifestyle Business"। ITALTHAI Group। সংগ্রহের তারিখ ৯ ফেব্রুয়ারি ২০১৮।  "Overview"। ITALTHAI Group। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  ইতালথাই গ্রুপ
দেবেন্দ্রনাথ মজুমদার

মহাত্মা দেবেন্দ্রনাথ মজুমদার (৭ জানুয়ারি ১৮৪৪ – ৮ অক্টোবর ১৯১১) ছিলেন শ্রীরামকৃষ্ণ পরমহংসদেবের পরম ভক্ত, গৃহী সন্ন্যাসী ও গীতিকার। ভব সাগর তারণ কারণ হে — এই বিখ্যাত গুরুবন্দনাসহ অন্যান্য ভক্তিমূলক ভজনগানের রচয়িতা তিনি। দেবেন্দ্রনাথ মজুমদারের জন্ম ১৮৪৪ খ্রিস্টাব্দের ৭ জানুয়ারি ব্রিটিশ ভারতের অধুনা বাংলাদেশের যশোর জেলার নড়াইল থানার জগন্নাথপুর গ্রামের মজুমদার উপাধিধারী বন্দ্যোপাধ্যায় বংশে। তার জন্মের দুই মাস আগে তার পিতা প্রসন্ননাথ মারা যান। পরে তার জ্যেষ্ঠ ভ্রাতা সুরেন্দ্রর মৃত্যু হলে তার মাতা বামাসুন্দরী দেবী চরম দারিদ্র্যের মধ্যে পড়েন। শেষে কলকাতার জোড়াসাঁকোর ঠাকুরবাড়ির জমিদার সেরেস্তায় চাকরি নেন। এই সময় তিনি সাহিত্য চর্চার সঙ্গে যোগাভ্যাস করতে থাকেন এবং এর মধ্য দিয়ে তিনি বহু দেবদেবীর দর্শন পেতেন। ১৮৮৪ খ্রিস্টাব্দে দক্ষিণেশ্বরে শ্রীরামকৃষ্ণের দর্শন পান। এই সময়ে এক পুস্তকে পরমহংস রামকৃষ্ণ কথা দুটি পড়ে তার প্রতি এক প্রবল আকর্ষণ অনুভব করেন এবং তৎক্ষণাৎ তিনি দক্ষিণেশ্বর যান এবং সেখানে রামকৃষ্ণের দেবদুর্লভ আচরণে যারপরনাই মুগ্ধ হন। কিন্তু এদিনই আকস্মিক অসুস্থতা নিয়ে কলকাতায় ফিরে আসেন। প্রবল জ্বরে শয্যাগত হলে তিনি তার শিয়রে ঠাকুর শ্রীরামকৃষ্ণকে অনুভব করতেন। এরপর যখন বলরাম বসুর গৃহে রামকৃষ্ণকে দর্শন করার পর মানসিকভাবে তিনি তাকে তার গুরু হিসাবে গ্রহণ করেন এবং অনুভব করেন যে তিনি যেন সর্বদা তার সাথে আছেন এবং নজর রাখেন। শীঘ্রই তিনি সেরেস্তার চাকরি থেকে ইস্তফা দেন এবং সাধনার জীবন যাপন শুরু করেন। মাঝে মধ্যেই দক্ষিণেশ্বরে যাতায়াত শুরু করেন ঠাকুরের দর্শন লাভের প্রত্যাশায়। ১৮৮৫ খ্রিস্টাব্দের ৬ এপ্রিল, শ্রীরামকৃষ্ণ বেশ কয়েকজন ভক্তের সাথে দেবেন্দ্রের বাড়িতে যান এবং তিনি ঠাকুরকে একদিন সেবা করার সুযোগ পান। দেবেন্দ্রনাথ সন্ন্যাস গ্রহণের জন্য ঠাকুরের কাছে প্রার্থনা জানালে, ঠাকুর সম্মত হননি। পরবর্তীকালে রামকৃষ্ণের মৃত্যুর পর দেবেন্দ্র সময় পেলেই বরানগর মঠ এবং কাঁকুড়গাছি যোগোদ্যানে যেতেন। ১৮৯৩ থেকে ১৮৯৫ খ্রিস্টাব্দ পর্যন্ত তিনি গিরিশ ঘোষের মিনার্ভা থিয়েটারে কাজ করেছিলেন, কিন্তু কাজটি যেন তাকে বিপথে নিয়ে যাচ্ছে মনে করে, তিনি চাকরি ছেড়ে দেন এবং আর্থিক অনটনে দিন যাপন করতে থাকেন। ১৯০০ খ্রিস্টাব্দের ৬ মে কলকাতার এন্টালির ৪৩, দেব লেনে হেমচন্দ্র বসুর বাড়িতে রামকৃষ্ণের অনুগামীদের নিয়ে ঠাকুরের ছবি স্থাপন করে পূজার্চনা করা শুরু করেন। পরবর্তীতে ১৯০২ খ্রিস্টাব্দের ফেব্রুয়ারি মাসে ৩৯,দেব লেনে একটি বাড়িতে ঠাকুরের উপাসনার জন্য প্রতিষ্ঠা করেন শ্রীশ্রীরামকৃষ্ণ অর্চনালয়। স্বরচিত শ্রীরামকৃষ্ণ ভজন, কীর্তনাদি পরিবেশন করার ব্যবস্থা করেন। তার রচিত গানগুলি পরে দেব-গীতি নামক পুস্তকাকারে প্রকাশিত হয়। তার বিখ্যাত ভব সাগর তারণ কারণ হে ইত্যাদি গুরুবন্দনা ও অন্যান্য ভক্তিমূলক ভজন এখনও নিয়মিতই গাওয়া হয়। ১৯১১ খ্রিস্টাব্দের ৮ অক্টোবর, অর্চনালয়ে দেবেন্দ্রনাথ শ্রীরামকৃষ্ণের নাম উচ্চারণ করে শেষ নিঃশ্বাস ত্যাগ করেন। "Devendranath Nath Majumdar-Belur Math"। সংগ্রহের তারিখ ২০২৩-০৮-২৪।  "শ্রীশ্রীরামকৃষ্ণ কথামৃতে উল্লিখিত ব্যক্তিদের পরিচয়"। সংগ্রহের তারিখ ২০২৩-০৯-২৪।  "Lay disciples of Sri Ramakrishna"। ২০১১-০৭-২০ তারিখে মূল থেকে আর্কাইভ করা। সংগ্রহের তারিখ ২০২৩-০৯-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লিথিয়াম সালফাইড

লিথিয়াম সালফাইড একটি অজৈব যৌগ যার রাসায়নিক সংকেত Li2S। এটি একটি কঠিন হলুদ-সাদা রঙের জলগ্রাহী গুঁড়ো পদার্থ। বাতাসের সংস্পর্শে এটি সহজেই আর্দ্র বিশ্লেষিত হয়ে পচা ডিমের গন্ধযুক্ত হাইড্রোজেন সালফাইড গ্যাস মুক্ত করে। লিথিয়াম সঙ্গে সালফার অর্থাৎ গন্ধকের বিক্রিয়া করে লিথিয়াম সালফাইড প্রস্তুত করা হয়। তবে এই বিক্রিয়াটি জলবিহীন অ্যামোনিয়া অর্থাৎ অ্যানহাইড্রাস অ্যামোনিয়ায় করা সুবিধাজনক। 2 Li + S → Li2S লিথিয়াম ট্রাইইথাইলবোরোহাইড্রাইডকে গন্ধক দিয়ে বিজারিত করে লিথিয়াম সালফাইড তৈরি করা যেতে পারে। লিথিয়াম-সালফার ব্যাটারিতে লিথিয়াম সালফাইড ব্যবহার করা হয়। http://chem.sis.nlm.nih.gov/chemidplus/rn/12136-58-2 [অকার্যকর সংযোগ] Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. আইএসবিএন ০-৭৫০৬-৩৩৬৫-৪. Rankin, D. W. H. (১৯৭৪)। "Digermanyl Sulfide": 182–84। আইএসবিএন 978-0-470-13246-3। ডিওআই:10.1002/9780470132463.ch40।  Gladysz, J. A.; Wong, V. K. (১৯৭৯)। "New Methodology for the Introduction of Sulfur into Organic Molecules. Synthesis of Anhydrous Dilithium Dulfide, Dilithium Disulfide and Lithium Thiolates by Lithium Triethylborohydride Reduction of Elemental Sulfur and Disulfides": 2329–2335। ডিওআই:10.1016/S0040-4020(01)93746-9।  "Battery claims greater capacity than lithium ion"। Electronics Weekly। ১২ জুলাই ২০০৫। সংগ্রহের তারিখ ২০০৫-০৯-১৬।
মার্ক প্লটকিন

মার্ক প্লটকিন (২ ডিসেম্বর, ১৯৯৮) একজন কানাডীয় দাবাড়ু এবং কোচ। তিনি আন্তর্জাতিক মাস্টারের ফিদে খেতাব ধারণকারী। মার্ক প্লটকিন ইজরায়েলের ভিক্টর প্লটকিনের ঔরসে জন্মগ্রহণ করেন, যিনি একজন ফিদে মাস্টার এবং কানাডীয় অলিম্পিয়াড দলের অধিনায়ক ছিলেন। মার্ক প্লটকিন টরন্টো বিশ্ববিদ্যালয়ে পড়াশুনা করেন ও সেখানে তিনি তার দলকে কানাডীয় বিশ্ববিদ্যালয় দাবা চ্যাম্পিয়নশিপ জিততে সাহায্য করেন। মহামারীকালীন দাবা উত্থানের সময়, মার্ক পুরো উত্তর আমেরিকার ছাত্রদের শিক্ষক হিসেবে কাজ করেন, একইসাথে তিনি গ্র্যান্ডমাস্টার টুর্নামেন্টে অংশগ্রহণ চালিয়ে যান। ২০২১ সালে, প্লটকিন জনপ্রিয় কানাডীয় ব্যানফ দাবা টুর্নামেন্ট জিতেন, এখানে তিনি গ্র্যান্ডমাস্টার জোয়েল বেঞ্জামিনের থেকে বেশি পয়েন্ট পান। ২০২২ সালে, প্লটকিন টাইটেলড টুর্নামেন্টে বাদুর জোবাভা, দিমিত্রি আন্দ্রেইকিন, হ্যান্স নিয়েম্যান এবং স্যামুয়েল সেভিয়ানের মতো শক্তিশালী গ্র্যান্ডমাস্টারদের মধ্যে ৫ম স্থান অর্জন করেছিলেন। বর্তমানে, প্লটকিন কানাডার সক্রিয় খেলোয়াড়দের মধ্যে ১৬ নম্বরে রয়েছে এবং তার সিএফসি রেটিং ২৫০০-এর বেশি। "Plotkin, Mark"। ratings.fide.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The chess games of Mark Plotkin"। www.chessgames.com।  Rosner, Cecil (জুলাই ২২, ২০২২)। "Originally set for Moscow, Chess Olympiad now takes place in India" – www.theglobeandmail.com-এর মাধ্যমে।  "Toronto is king of the CUCC"। Chess News। জানুয়ারি ১৬, ২০১৯।  Rosner, Cecil (জানুয়ারি ২৮, ২০২২)। "Pandemic kickstarts successful career for young Toronto chess coach" – www.theglobeandmail.com-এর মাধ্যমে।  "The Return of the King... and Queen... and Rooks, Bishops etc..."। Chess News। নভেম্বর ৩০, ২০২১।  "Mark Plotkin wins Banff Open 2021"। www.fide.com।  Green (NathanielGreen), Nathaniel। "Nepomniachtchi Wins, Shevchenko Nearly Sweeps Titled Tuesday"। Chess.com।  "FIDE Country Top chess players"। ratings.fide.com।  "CFC - Player"। www.chess.ca।  ফিদে সাইটে মার্ক প্লটকিনের রেটিং কার্ড (ইংরেজি) কানাডার দাবা ফেডারেশনে মার্ক প্লটকিন-এর রেটিং এবং টুর্নামেন্ট রেকর্ড চেজগেমস.কমে মার্ক প্লটকিনের দাবাড়ু প্রোফাইল ও খেলাসমূহ (ইংরেজি)
২০২৩ নামিবিয়া নারী ক্রিকেট দলের সংযুক্ত আরব আমিরাত সফর

নামিবিয়া নারী ক্রিকেট দল বর্তমানে ছয়টি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করছে। সিরিজের ম্যাচসমূহ দুবাই আন্তর্জাতিক ক্রিকেট স্টেডিয়াম ও আন্তর্জাতিক ক্রিকেট কাউন্সিল অ্যাকাডেমি মাঠে অনুষ্ঠিত হচ্ছে। সিরিজের প্রথম ম্যাচের পর সংযুক্ত আরব আমিরাতের অধিনায়ক ছায়া মুঘল আন্তর্জাতিক ক্রিকেট থেকে অবসর গ্রহণ করেন। সংযুক্ত আরব আমিরাত টসে জিতে ব্যাটিং-এর সিদ্ধান্ত নেয়। সংযুক্ত আরব আমিরাত টসে জিতে ব্যাটিং-এর সিদ্ধান্ত নেয়। নাওমি বেনজামিন ও সায়মা তুহাদেলেনি (নামিবিয়া)-এর টি২০আই অভিষেক হয়। নামিবিয়া টসে জিতে ফিল্ডিং-এর সিদ্ধান্ত নেয়। সংযুক্ত আরব আমিরাত টসে জিতে ফিল্ডিং-এর সিদ্ধান্ত নেয়। "Chaya Mughal to retire after first T20I against Namibia"। আমিরাত ক্রিকেট বোর্ড (ইংরেজি ভাষায়)। সংগ্রহের তারিখ ২৩ সেপ্টেম্বর ২০২৩।  "Namibia Women to tour UAE for T20 International series in September 2023"। জারস্পোর্টজ (ইংরেজি ভাষায়)। সংগ্রহের তারিখ ২৩ সেপ্টেম্বর ২০২৩।  "Esha Oza to become next UAE captain with Chaya Mughal set for retirement"। দ্য ন্যাশনাল (ইংরেজি ভাষায়)। সংগ্রহের তারিখ ২৩ সেপ্টেম্বর ২০২৩।  "UAE to host Namibia for six-match women's T20I series"। আমিরাত ক্রিকেট বোর্ড (ইংরেজি ভাষায়)। সংগ্রহের তারিখ ২৩ সেপ্টেম্বর ২০২৩।  @CricketNamibia1 (২৪ সেপ্টেম্বর ২০২৩)। "CAPRICORN EAGLES SQUAD ANNOUNCEMENT 🇳🇦🦅" (টুইট) – টুইটার-এর মাধ্যমে।  ইএসপিএনক্রিকইনফোতে সিরিজের প্রধান পাতা (ইংরেজি)
২০২৩ এস্তোনিয়া পুরুষ ক্রিকেট দলের জিব্রাল্টার সফর

এস্তোনিয়া পুরুষ ক্রিকেট দল ২০২৩ সালের সেপ্টেম্বর মাসে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিব্রাল্টার সফর করে। সিরিজের ম্যাচসমূহ দক্ষিণ জেলার ইউরোপা পয়েন্ট স্টেডিয়ামে অনুষ্ঠিত হয়। সিরিজটি ১–১ সমতায় শেষ হয়। জিব্রাল্টার টসে জিতে ফিল্ডিং-এর সিদ্ধান্ত নেয়। আদিত্য পঁবার, ডেভ রবসন, প্রণয় ঘিওয়ালা, বিলাল মাসুদ, বেন জোনস ও সাহিল চৌহান (এস্তোনিয়া)-এর টি২০আই অভিষেক হয়। এস্তোনিয়া টসে জিতে ফিল্ডিং-এর সিদ্ধান্ত নেয়। রাম কৃষ্ণ (এস্তোনিয়া)-এর টি২০আই অভিষেক হয়। "This Saturday the Estonian Men's National Team travel to Gibraltar for a 2 match T20I series"। এস্তোনীয় ক্রিকেট অ্যাসোসিয়েশন (ইংরেজি ভাষায়)। সংগ্রহের তারিখ ২৫ সেপ্টেম্বর ২০২৩ – ফেসবুক-এর মাধ্যমে।  "30 days to go for our Mens T20 internationals vs Estonia at Europa Sports Complex!"। জিব্রাল্টার ক্রিকেট (ইংরেজি ভাষায়)। সংগ্রহের তারিখ ১ সেপ্টেম্বর ২০২৩ – ফেসবুক-এর মাধ্যমে।  "Your GIBRALTAR CRICKET squad for the two T20i's versus Estonia and Serbia each, on 30th September 2023, and 5th October 2023 respectively. 🥇🏏🇬🇮"। জিব্রাল্টার ক্রিকেট (ইংরেজি ভাষায়)। সংগ্রহের তারিখ ২৬ সেপ্টেম্বর ২০২৩ – ফেসবুক-এর মাধ্যমে।  ইএসপিএনক্রিকইনফোতে সিরিজের প্রধান পাতা (ইংরেজি)
শেনচুং টাউনশিপ

  শেনঝং টাউনশিপ (ম্যান্ডারিন: 申中乡) হলো হুয়াংইয়ুয়ান কাউন্টি, জিনিং, কিংহাই -এর একটি টাউনশিপ-স্তরের প্রশাসনিক ইউনিট, যা গণপ্রজাতন্ত্রী চীন সরকারের আওতাধীন। ২০১০ সালে, শেনঝং টাউনশিপের মোট জনসংখ্যা ছিল ১৪,৫৯৪ জন, যার ৭,৪৭০ জন পুরুষ এবং ৭,১২৪ জন মহিলা। ২,৫৯৬ জন ১৪ বছরের কম বয়সী, ১১,০৮৬ জন ১৫ থেকে ৬৫ বছরের মধ্যে এবং ৯১২ জন ৬৫ বছরের বেশি বয়সী। নিম্নলিখিত এলাকার উপর শেনঝং টাউনশিপ এখতিয়ার আছে: কালু গ্রাম, শেনঝং গ্রাম, কিয়ানগউ গ্রাম, মবুলা গ্রাম, মিয়াওগোউনাও গ্রাম, লিদা গ্রাম, কৌজি গ্রাম, জিংকুয়ান গ্রাম, জুনজিয়াঝুয়াং গ্রাম, জিউকাইগু গ্রাম, ইয়াওঝুয়াং গ্রাম, হউগু গ্রাম, হেলা গ্রাম, মিয়াওগু গ্রাম, দাশানগেন গ্রাম। "Níngxiù Zhèn (Zékù Xiàn, Huángnán Prefecture, China) - Population Statistics, Charts, Map, Location, Weather and Web Information"। citypopulation.de। সংগ্রহের তারিখ ২০২১-১১-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আজাহার মসজিদ

আজাহার মসজিদ বা কম্বোডিয়া মসজিদ লাওসের ভিয়েনতিয়েনে অবস্থিত একটি মসজিদ। মসজিদটির নির্মাণ কাজ শুরু হয় ১৯৭৬ সালে এবং নির্মাণ সম্পন্ন হয় ১৯৮৬ সালে। মসজিদটি দুটি ভবন নিয়ে গঠিত, যার একটি নামাজ পড়ার জন্য ও অন্যটি শিক্ষার জন্য। মসজিদটির গম্বুজের রং সোনালি এবং প্রাচীরের রং সাদা। মসজিদটি একটি কমপ্লেক্সের ভেতর অবস্থিত যার মোট আয়তন ৭০০ বর্গমিটার। ফোর্বস, অ্যান্ড্রু (১৯৯৭)। "The Crescent in Laos"। আরামকো ওয়ার্ল্ড (ইংরেজি ভাষায়)। সংগ্রহের তারিখ ২৭ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sikand, Yogi। "Hidden Beyond the Mekong"। Qantara.de (ইংরেজি ভাষায়)। সংগ্রহের তারিখ ২৭ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইউলিয়ান্তো, আগুস (২৩ নভেম্বর ২০১৬)। "Masjid Azahar Laos yang Sunyi Sepi, tapi Damai..." [লাওসের নীরব আজাহার মসজিদ, কিন্তু শান্তিপূর্ণ...]। খাজানাহ (ইন্দোনেশীয় ভাষায়)। সংগ্রহের তারিখ ২৭ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জাপান জাতীয় মহিলা ফুটবল দল

জাপান জাতীয় মহিলা ফুটবল দল (জাপানি: サッカー日本女子代表, হেপবার্ন: Sakkā Nippon Joshi Daihyō), বা ডাকনাম নাদেশিকো জাপান (なでしこジャパン), জাপান ফুটবল অ্যাসোসিয়েশন (জেএফএ) প্রতিটি ফিফা প্রতিযোগিতায় জয়ী একমাত্র দেশ এবং এশিয়ান ফুটবল কনফেডারেশনের সবচেয়ে সফল মহিলা জাতীয় দল, ফিফা মহিলাদের বিশ্ব র‌্যাঙ্কিংয়ে এর সর্বোচ্চ র‌্যাঙ্কিং তৃতীয়, যা ডিসেম্বর ২০১১ সালে অর্জিত হয়েছিল নাদেশিকো জাপান ২০১১ ফিফা মহিলা বিশ্বকাপ ফাইনালে মার্কিন যুক্তরাষ্ট্রকে পরাজিত করে, এইভাবে তাদের প্রথম ফিফা মহিলা বিশ্বকাপ শিরোপা দাবি করে, এটি করা প্রথম এশিয়ান দল এবং শুধুমাত্র চতুর্থ মহিলা বিশ্ব চ্যাম্পিয়ন। এটি ২০১২ গ্রীষ্মকালীন অলিম্পিক এবং ২০১৫ ফিফা মহিলা বিশ্বকাপে রৌপ্যপদক জিতেছিল, এটি আন্তর্জাতিক চ্যাম্পিয়নশিপ থেকে তিনটি সম্মিলিত পদক অর্জনকারী একমাত্র এশিয়ান দলে পরিণত হয়েছে। এটি ২০১৪ এবং ২০১৮ এএফসি মহিলা এশিয়ান কাপ, ২০১০ এবং ২০১৮ এশিয়ান গেমস এবং ২০০৮, ২০১০, এবং ২০১৯ ইএএফএফ ফুটবল চ্যাম্পিয়নশিপে স্বর্ণপদক জিতেছে। ফিফা নারী বিশ্বকাপ স্বর্ণপদক: ২০১১ রৌপ্যপদক: ২০১৫ অলিম্পিক গেমস রৌপ্যপদক: ২০১২ এএফসি মহিলা এশিয়ান কাপ স্বর্ণপদক: ২০১৪, ২০১৮ রৌপ্যপদক: ১৯৮৬, ১৯৯১, ১৯৯৫, ২০০১ এশিয়ান গেমস স্বর্ণপদক: ২০১০, ২০১৮, ২০২২ রৌপ্যপদক: ১৯৯০, ১৯৯৪, ২০০৬, ২০১৪ ইএএফএফ ই-১ ফুটবল চ্যাম্পিয়নশিপ স্বর্ণপদক: ২০০৮, ২০১০, ২০১৯, ২০২২ রৌপ্যপদক: ২০১৩, ২০১৭ আলগার্ভ কাপ রানার্স-আপ: ২০১২, ২০১৪ "ফিফা/কোকা-কোলা মহিলা বিশ্ব র‌্যাঙ্কিং"। ফিফা। ১৫ ডিসেম্বর ২০২৩। সংগ্রহের তারিখ ১৫ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Japan Football Association" (পিডিএফ)। ২১ জানুয়ারি ২০১২ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "なでしこジャパン"। JFA｜公益財団法人日本サッカー協会 (জাপানি ভাষায়)। সংগ্রহের তারিখ ২০২২-০১-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Japan: FIFA/Coca-Cola World Ranking"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৭।  "Japan claim maiden title"। fifa.com। ১৭ জুলাই ২০১১। ২০ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৫।  "2015 FIFA Women's World Cup: Complete Tournament Results"। ABC News। ৬ জুলাই ২০১৫। সংগ্রহের তারিখ ৬ জুলাই ২০১৫।  দাপ্তরিক ওয়েবসাইট (জাপানি) (ইংরেজি) ফিফা-এ জাপান জাতীয় মহিলা ফুটবল দল ওয়েব্যাক মেশিনে আর্কাইভকৃত ১৯ জানুয়ারি ২০১৯ তারিখে (ইংরেজি) এএফসি-এ জাপান জাতীয় মহিলা ফুটবল দল (ইংরেজি)
দক্ষিণ কোরিয়া জাতীয় মহিলা ফুটবল দল

দক্ষিণ কোরিয়া জাতীয় মহিলা ফুটবল দল (কোরীয়: 대한민국 여자 축구 국가대표팀, , ফিফা কর্তৃক কোরিয়া প্রজাতন্ত্র হিসাবে স্বীকৃত) আন্তর্জাতিক মহিলা ফুটবল প্রতিযোগিতায় দক্ষিণ কোরিয়ার প্রতিনিধিত্ব করে। দক্ষিণ কোরিয়ার মহিলা দল ২০০৩, ২০১৫ (যখন তারা ১৬ রাউন্ডে পৌঁছেছিল), ২০১৯ এবং ২০২৩ সালে চারটি ফিফা বিশ্বকাপের জন্য যোগ্যতা অর্জন করেছে। "각종기록" (কোরীয় ভাষায়)। Korea Football Association (KFA)। সংগ্রহের তারিখ ১ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ফিফা/কোকা-কোলা মহিলা বিশ্ব র‌্যাঙ্কিং"। ফিফা। ১৫ ডিসেম্বর ২০২৩। সংগ্রহের তারিখ ১৫ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি) ফিফা-এ দক্ষিণ কোরিয়া জাতীয় মহিলা ফুটবল দল ওয়েব্যাক মেশিনে আর্কাইভকৃত ১ ডিসেম্বর ২০১৭ তারিখে (ইংরেজি) এএফসি-এ দক্ষিণ কোরিয়া জাতীয় মহিলা ফুটবল দল (ইংরেজি)
কমপ্লিসেস আল রেসকেট

কমপ্লিসেস আল রেসকেট ( ইংরেজি : Accomplices to the Rescue ) হল একটি মেক্সিকান শিশু-কিশোর টেলিনোভেলা যা টেলিভিসার জন্য রোজি ওকাম্পো দ্বারা নির্মিত। এটি 7 জানুয়ারী, 2002-এ প্রিমিয়ার হয়েছিল এবং 12 জুলাই, 2002-এ শেষ হয়েছিল বেলিন্ডা শিশু চরিত্রে অভিনয় করেছিলেন, যমজ সিলভানা এবং মারিয়ানার চরিত্রে অভিনয় করেছিলেন, 92 অধ্যায়ে ড্যানিয়েলা লুজান দ্বারা প্রতিস্থাপিত হয়েছিল। লরা ফ্লোরেস এবং ফ্রান্সিসকো গ্যাটোর্নো প্লটের প্রাপ্তবয়স্ক নায়কের ভূমিকায় অভিনয় করেছেন, যখন সিসিলিয়া গ্যাব্রিয়েলা এবং রাউল মাগানা প্রাপ্তবয়স্ক বিরোধী চরিত্রে অভিনয় করেছেন। গ্রিসেল মার্গারিটা এবং মিকি সান্তানা শিশু প্রতিপক্ষ হিসেবে অভিনয় করেছেন। "Cómplices Al Rescate"। allmusic.com। সংগ্রহের তারিখ ২৮ এপ্রিল ২০১৮।  "Cómplices Al Rescate" (স্পেনীয় ভাষায়)। alma-latina.net। এপ্রিল ১৬, ২০০৩ তারিখে মূল থেকে আর্কাইভ করা। সংগ্রহের তারিখ মে ২০, ২০১৬।  Franco Reyes, Salvador। "No dejará Cómplices al rescate a pesar de su pugna con Televisa"। archivo.eluniversal.com.mx (স্পেনীয় ভাষায়)। সংগ্রহের তারিখ ৩ মে ২০১৮।  "Son Cómplices al Rescate"। noticias.vlex.com.mx (স্পেনীয় ভাষায়)। সংগ্রহের তারিখ ৩ মে ২০১৮।
হিত্তিন শৃঙ্গ

হিত্তিন শৃঙ্গ (ইংরেজির অনুসারে হর্নস অফ হিত্তিন নামেও প্রসিদ্ধ, হিব্রু ভাষায়: קרני חיטין‎ আরবি: قرون حطين, প্রতিবর্ণীকৃত: ক্বুরুনে হিত্তিন) হল একটি বিলুপ্তপ্রায় আগ্নেয়গিরি। এটির দুটি চূড়ার কারণে ইসরায়েলের নিম্ন গালীলে হিত্তিনের সমভূমি দেখা যায়না। কুরুনে হিত্তিনকে ১১৮৭ সালে ক্রুসেডারদের বিরুদ্ধে সালাহুদ্দিনের বিজিত হিত্তিনের যুদ্ধের স্থান বলে মনে করা হয়। হিত্তিনের যুদ্ধ গ্রীষ্মে যুদ্ধ হয়েছিল যখন ঘাস শুকনো ছিল। গালীল সাগরে ক্রুসেডারদের পানির প্রবেশাধিকার বন্ধ করে দিয়ে সালাহুদ্দিনের সৈন্যরা ঘাসে আগুন ধরিয়ে দেয়। সালাহুদ্দিন পাহাড়ে একটি "বিজয় গম্বুজ," কুব্বাতুন নাসর নির্মাণ করেন। জার্মান তীর্থযাত্রী থিয়েটমার ১২১৭ সালে অঞ্চলটি পরিদর্শন করেছিলেন, তিনি লিখেছেন যে "সালাহুদ্দিন তার প্রভুর জন্য মন্দিরটি নির্মাণ করেছিলেন বিজয়ের পরে এখন জনশূন্য হয়ে গেছে।" ১৭ শতকের গোড়ার দিকে, চূড়ায় ধ্বংসাবশেষ পাওয়া গিয়েছিল যা একটি গির্জার বলে মনে হয়েছিল। ১৯৪৮ সালের আগে, হিত্তিন নামে একটি আরব গ্রাম পাহাড়ের পাদদেশে ছিল। ১৯৭৬ এবং ১৯৮১ সালে পাহাড়ে খনন করা হয়েছিল। কিছু পণ্ডিত পাহাড়টিকে মাউন্ট অফ বিটিটিউডের সাথে চিহ্নিত করেছেন, যেখানে যিশু তাঁর পর্বতে উপদেশ দিয়েছিলেন। ১৮৬৪ সালে লেখা, ফার্গাস ফার্গুসন এটিকে "অনুমিত" অঞ্চল হিসাবে বর্ণনা করেছেন, কারণ "যদিও এটির অবস্থান বর্ণনার বিবরণের সাথে মিলে যায়", কেউ নিশ্চিতভাবে ঘোষণা করতে পারে না যে তিনি এই জায়গাতেই ধর্মোপদেশ দিয়েছিলেন।" "Region lived through centuries of warfare"। TribLIVE.com। সংগ্রহের তারিখ ২০২৩-০৯-২৭।  Ferguson, 1864, p. 297 The Battle of Hattin Revisited ওয়েব্যাক মেশিনে আর্কাইভকৃত ২৯ ডিসেম্বর ২০১০ তারিখে, Benjamin Kedar "সংরক্ষণাগারভুক্ত অনুলিপি"। ২০১০-০৩-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৯-২৬।  Livingston, p. 340. Tischendorf and Shuckard, 1847, p. 240. Ferguson, Fergus (১৮৬৪), Sacred Scenes, Or, Notes of Travel in Egypt and the Holy Land: Or, Notes of Travel in Egypt and the Holy Land, Thomas Adamson; Jackson, Walford, and Hodder; W.P. Nimmo উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wilson, Edward Livingston, In Scripture Lands: New Views of Sacred Places, Adamant Media Corporation, আইএসবিএন 978-1-4021-5515-4, আইএসবিএন ১-৪০২১-৫৫১৫-৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tischendorf, Lobegott Friedrich Constantin; Shuckard, W.E. (১৮৪৭), Travels in the East, tr. from [Reise in den Orient], Oxford University উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সীরাত বিশ্বকোষ

সীরাত বিশ্বকোষ হল বাংলায় অনূদিত নবি মুহাম্মাদ সা. এর জীবনী-বিষয়ক একটি বিশ্বকোষ, যাতে নবি মুহাম্মদের (সা) জীবনের প্রতিটি বিষয়ের সারসংক্ষেপ উল্লেখিত হয়েছে। এটি বাংলা ভাষায় সর্ববৃহৎ সিরাত বিশ্বকোষ। এই গ্রন্থটি মূলত মধ্যপ্রাচ্যভিত্তিক প্রকাশনা প্রতিষ্ঠান দারুস সালামের উদ্যোগে ছয় জন গবেষক, স্কলার ও উলামায়ে কেরামের একটি সমন্বিত বোর্ড আরবি ভাষায় রচনা করেন। তারা হলেন, শায়খ মুহসিন ফারানি, হাফেয ইব্রাহিম তাহির কিলানি, শেখ তানভীর আহমদ, হাফেয ইকবাল সিদ্দিক, আবদুল্লাহ নাসির মাদানী ও মুহাম্মদ আবু বকর আহমদ খাজা। এ বিশ্বকোষে নবি মুহাম্মদ সা. এর জন্ম থেকে মৃত্যু পর্যন্ত জীবনের প্রতিটি বিষয় ও ঘটনাবলী উল্লেখিত হয়েছে। "সীরাত বিশ্বকোষ ( উন্নত সংস্করণ ১-১১ খণ্ড) - মাকতাবাতুল আযহার"। www.rokomari.com (ইংরেজি ভাষায়)। সংগ্রহের তারিখ ২০২৩-০৯-২৬।  "সীরাত বিশ্বকোষ (১১ খণ্ড)"। Wafi Life (ইংরেজি ভাষায়)। ২০১৯-১১-০৪। সংগ্রহের তারিখ ২০২৩-০৯-২৬।  Team, SoftRithm IT Limited Development। "সীরাত বিশ্বকোষ ( উন্নত সংস্করণ ) | maktabatulazhar.com"। maktabatulazhar.com (ইংরেজি ভাষায়)। ২০২৩-০৯-২৬ তারিখে মূল থেকে আর্কাইভ করা। সংগ্রহের তারিখ ২০২৩-০৯-২৬।  "বাংলাভাষায় সর্ববৃহৎ 'সীরাত বিশ্বকোষ' প্রকাশ"। banglanews24.com। ২০১৯-০২-১৭। সংগ্রহের তারিখ ২০২৩-০৯-২৬।  "(وتد) تحاور وترصد أبرز الإصدارات في #معرض_الكتاب - جريدة وتد الإلكترونية" (আরবি ভাষায়)। جريدة وتد الإلكترونية। সংগ্রহের তারিখ ২০১৮-০৮-১৯।
কর্পাস লুটেয়াম

স্তন্যপায়ী প্রাণীদের ডিম্বাশয়ে অবস্থিত পীত (হলুদ) রংয়ের অন্তঃক্ষরা গ্রন্থি যা থেকে প্রজেস্টেরোন হর্মোন নিঃসৃত হয়। ডিম্বাশয়ের পরিপক্ব গ্রাফিয়ান ফলিক্ল থেকে ডিম্বাণু নির্গত হবার পর সেই ফলিকলের অবশিষ্টাংশের কোষগুলি স্নেহপদার্থ সঞ্চয় করে স্ফীত হয় ও কিছু কিছু প্রাণির ক্ষেত্রে লিউটিন নামক ক্যারটিন জাতীয় রঙকের কারণে পীত বঅর্ণ ধারণ করে। কর্পাস লুটেয়াম প্রজেস্টেরোনের প্রধান উৎস এবং অধিকাংশ স্তন্যপায়ী প্রাণীর গর্ভধারনের জন্য প্রাথমিক গর্ভাবস্থার স্থায়ীত্ব এর তঘেকে নির্গত প্রজেস্টেরোনের উপর সম্পূর্ণ ভাবে নিররভরশীল (গেস্টেশন = গর্ভধারণ, এর থেকে প্রোজেস্টেরণ নামক স্টেরয়েডটির নাম হয়েছে। স্তন্যপায়ী প্রাণীদের স্ত্রঈ প্রজনন চক্রের (উচ্চ শ্রেণির প্রাইমেট দের মেন্স্ট্রু্যাল সাইকল বা অন্যান্য স্তন্যপায়ীদের ইস্ট্রাস সাইকলের) দ্বিতীয় অর্ধে প্রজেস্টেরোনের প্রভাবে জরায়ুর ভিতরের আবরণ (এন্ডোমেট্রিয়াম)নিষিক্ত ডিম্বাণুর রোপণের জন্য উর্বর হয়ে ওঠে। নিষিক্ত ডিম্বাণু জরায়ুর মধ্যে প্রেথিত হতে না পারলে কর্পাস লুটেয়াম দ্রুত শুকিয়ে কুঁকড়ে যায় ও অ্যাট্রেটিক ফলিকলে পরিণত হয়। প্রজেস্টেরোনের অভাবে জরায়ুর অন্তরাবণের উপরের স্তর তখন হয় ঝরে পড়ে (ও সঙ্গে কিছু রক্তপাত হয় - যা হল উচ্চশ্রেণির প্রাইমেট দের ঋতুস্রাব) অথবা শুকিয়ে অবশোষিত হয়। ডিম্বাশয়ের পরিবর্তেনের ক্রম রজঃচক্র বোস্টন বিশ্ববিদ্যালয়ের কলাবিদ্যায় 18201loa দেখুন। স্টেট ইউনিভার্সিটি অফ নিউ ইয়র্ক-এর মেডিকাল সেন্টারের পরীক্ষাগারের নিবন্ধ "The Female Pelvis: The Ovary" ওয়েব্যাক মেশিনে আর্কাইভকৃত ২৯ জানুয়ারি ২০১২ তারিখে দেখুন।